Forenede Service skifter virksomhedens rengøringskemi ud:  
Nu med plantebaserede og 100 % bionedbrydelige rengøringsmidler   
  
Forenede Service er gået i gang med at udfase 70.000 liter konventionel kemi på årsbasis med bæredygtige bionedbrydelige produkter. Til gavn for virksomhedens 2500 medarbejdere, tusindvis af kunder og klimaet.   
  
Landets største familieejede og dansk baserede rengøringsvirksomhed Forenede Service søsætter i de her år en flåde af miljøtiltag på virksomhedens engagerede rejse mod en markant mere bæredygtig virksomhed. Og udskiftningen af 70.000 liter konventionel rengøringskemi på årsbasis til plantebaserede og bionedbrydelige rengøringsmidler er seneste betydelige åretag i den miljøvenlige og bæredygtige retning, forklarer Forenede Services kvalitets- og miljøchef Nils Bjørn Larsen, der står i spidsen for omlægningen:  
  
”Omlægningen vil reelt påvirke flere hundrede tusinde danskeres hverdag positivt. For når alle vores cirka 2500 rengøringsassistenter over hele landet nu arbejder med bæredygtige rengøringsmidler, gavner det både deres arbejdsmiljø men også vores kunders klima- og miljøaftryk. Ligesom de tusindvis af danskere, som dagligt er i berøring med de omgivelser og flader, vi rengør, nu blandt andet ikke risikerer at komme i kontakt med rester af sundhedsskadelige stoffer, som kan optræde i de konventionelle produkter,” forklarer han.   
  
**XXxx xxxxx**   
  
  
  
  
*Faktabokse:*  
**De nye bæredygtige rengøringsmidler**  
De nye ”GreenCare”-rengøringsmidler er fremstillet af den tyske producent ”Tana Chemie Gmbh” ved hjælp af solenergi, vandkraft og geotermisk energi og er blandt andet karakteriseret ved, at de:

* Er plantebaserede
* 100 % nedbrydelige
* Ikke testet på dyr
* Indeholder ikke mikroplast
* Er produceret med certificeret, bæredygtig palmeolie
* Emballagen er produceret af 100 % genbrugsmaterialer og er fremstillet direkte på fabrikken for at reducere transport

**Sådan bliver de nye rengøringsmidler indfaset**  
De nye grønne rengøringsmidler bliver indfaset i virksomhedens syv regioner en region af gangen. Målet er, at hele virksomheden inden årets udgang benytter rengøringsmidlerne. I samarbejde med Forenede Services indkøbspartner Abena og producenten Tana Chemie afholdes der workshops i hver enkelt region for driftschefer og serviceledere op til at konverteringen foregår i deres respektive region. Region 7500 og region 7000 er startet med indfasningen i maj måned, hvorefter region 6000 begynder konverteringen i juni. De sidste regioner som overgår til de nye bæredygtige rengøringsmidler er region 4000 og region 4500, som forventes at skulle bruge produkterne fra oktober.  
På workshops’ne, der tager 3-4 timer og veksler mellem teori og praksis, får regionernes repræsentanter et grundigt indblik i de enkelte produkter. Ligesom der er indarbejdet datablade på de enkelte produkter, som også bliver indført i uddannelsesforløbet STEPS.